Toome veel ühe näite Eestist seoses sünniajaga - Eesti dividendimiljonärid. Võtame  nimekirja eesotsast näiteks ühe. Olympic Casino Groupi suuromanikul  Armin Karul on kahtlemata kõik vajalikud isikuomadused ja kogemused selleks, et olla äris väga edukas. Lisaks juhtus ta sündima täpselt õigel ajal õiges kohas. 1991. a oli Eestis hasartmängude turg (nagu ka paljud muud turud) väga hõre ja sel ajal 25-aastane Karu täitis selle lünga. Oleks ta sündinud 10 aastat hiljem poleks ta vähemalt samale turule saanud enam tulla. 10 aastat varem sündides oleks ta aga olnud suurte muutuste ajaks juba natuke liiga vana, et niisugust uudset ja riskantset ettevõtet luua. Vaadates peale dividendimiljonäride esisajale näeme, et enamus vastab samale profiilile. Ligi pooled esisaja miljonärid olid 1990. a 20-30-aastased.